### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for
initiativerne blev formidlet i 2019 til de 22 byer over 200 indbyggere. De forskellige byer
arbejder via aktionsgrupper med indsatser/initiativer. På mødet forelægges det andet initiativ i
Spangsbro/Kåstrup lokalområde (etablering af en multibane ved Tømmeruphallen) med henblik på beslutning om frigivelse af midler til forslaget.

Administrationen har i forhold til forslaget forholdt sig til aktionsgruppens beskrivelse af
gennemførslen og de krav, som har ligget til grund for ’Få det Fikset’ projektet.

## Indstillinger

Direktøren indstiller, ansøgningen godkendes med en samlet rammebevilling på 400.000 kr., under forudsætning af, at alle myndighedstilladelser indhentes inden projekterne realiseres.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne
heri er,

at puljen skal anvendes til investeringer i anlæg og by-inventar, der enten ikke  findes  i dag eller som skal ændres/udvides. Og uanset formål skal anvendelsen  være  rettet mod det offentlige rum.
 at der skal etableres en demokratisk proces i hvert lokalsamfund. Og det enkelte      lokalsamfund indstiller projekterne til kommunen med endelig godkendelse i      Økonomiudvalget og Kommunalbestyrelsen.

Den konkrete ansøgning fra [adresse]:

[adresse]Kåstrup-området holdt borgermøde den 25. august 2021, hvor de projekter, som
aktionsgruppen i [adresse] har valgt at prioritere, blev præsenteret for de fremmødte borgere.

Følgende projekter blev godkendt på mødet:

1. Formidling af stier og opsætning af borde/bænke
2. Etablering af multibane ved Tømmeruphallen

Aktionsgruppen er nu klar med ansøgningen til det andet projekt:

Etablering af en multibane ved Tømmeruphallen
Lokalområdet ønsker midler fra 'Få det Fikset' - puljen til et større projekt, hvor man ønsker at etablere en multibane ved Tømmeruphallen. Projektet vurderes til at koste i størrelsesordenen 3,2 mio. kr., hvor midler fra Få det Fikset - puljen skal være en del af finansieringen. Lokalområdet ønsker at supplere dette med midler fra diverse fonde.

*Drift og vedligeholdelse*

Lokalområdet lægger op til, at Kalundborg Kommune overtager driften af multibanen efter etableringen.

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter multibanens etablering.

## Økonomiske konsekvenser

Spangsbro/Kåstrup lokalområdes samlede andel af puljen til Lokalsamfundenes ’Få det Fikset’ projekter er 500.000 kr. Den samlede ansøgning om fra Få det Fikset - puljen til projektet er 400.000 kr. Hvis projektet med formidling af stier også godkendes, er restrådighedsbeløbet herefter 20.000 kr.
Når projektet er gennemført og de endelige omkostninger er kendt, vil en eventuel uforbrugt del af rammen til projektet, kunne tilgå øvrige ’Få det Fikset’ projekter i [adresse].

Det er administrationens anbefaling, at de afledte driftsomkostninger opgøres og tilrettes det administrative driftsbudget fra året efter multibanens etablering.

[adresse] bemærkninger er indarbejdet i sagen.

##

### Sagens forløb

07-12-2022 Økonomiudvalget
Anbefales.